Советтар Союзында тере полиомиелит вакциналарын (ЖПВ) клиник һынауҙа өлгәшкән уңыштары уның тыуған иле Америка Ҡушма Штаттарында, шулай уҡ бөтә донъяла ҡулланыу өсөн һынылышлы фактор булып торҙо. Был вакцина Polio eradication — полиомиелитты глобаль тамырыныан ҡоротоу кампанияһында ҡулланыуҙа төп ҡорал булды. Чумаков шулай уҡ башҡа медицина һәм ветеринария вакциналары булдырҙы. Хеҙмәттәштәре менән бергә ул талпан энцефалитына ҡаршы әүҙемлеген юғалтҡан (үлтерелгән) вируслы вакцина, затлы тиреле йәнлектәрҙе һаҡлау маҡсатында, ит менән туҡланыусы хайуандар (плотоядные) тағуны вирусына ҡаршы һ. б. вирустарға ҡаршы вакцина эшләне һәм ҡулланышҡа индерҙе. Чумаков 960-тан ашыу ғилми мәҡәлә һәм китап баҫтыра, күп һанлы патент авторы булып тора.